**A LEXUS LESZ A HIVATALOS MOBILITÁSI PARTNERE AZ IDEI DAVIS KUPA MADRIDI DÖNTŐJÉNEK**

**Az elmúlt években ’egyszerű környezetbarát luxusautó márkából’ valódi prémium életmód márkává avanzsáló Lexus lesz a világ legnagyobb nemzetközi tenisztornája, a** **[Davis Kupa](https://hu.wikipedia.org/wiki/Davis-kupa) 2019-es madridi döntőjének hivatalos járműbeszállítója és partnere. A sporteseményt a madridi La Caja Mágicában rendezik meg november 18-24. között. A Madridi Davis Kupa Döntő a világ egyik legfontosabb sporteseménye, így Madrid egy hétre a teniszvilág fővárosává válik.**

A sportesemény hivatalos járműbeszállítójaként szereplő Lexus már jó ideje elkötelezetten dolgozik azon, hogy autómárkából életstílus-márkává váljék. A mostani együttműködés lehetőséget nyújt a Lexus új, innovatív crossovere az UX 250h hibrid prezentálására; az autó egyébként a következő napokban mutatkozik be Spanyolországban.

*„A Davis Kupa az egyik legrégebbi rendezvény a tenisz világában, története 100 évre nyúlik vissza. 2019-ben ez a tradíció megújul, és a rendezvény ezzel a megújult formátummal működik majd tovább. Éppen ez a két érték, a tradíció és az innováció az, ami a Lexus karakterét is jellemzi: a Takumi japán kézművesség és az Omotenashi japán vendéglátási kultúra egy jövőbe mutatóan modern, innovatív hibrid technológiával kapcsolódik össze a Lexusban.”*- magyarázza az együttműködés hátterét Leo Carluccio, a Lexus spanyolországi divíziójának igazgatója.

Nagyon fontos, hogy a Lexus és a Madridi Davis Kupa Döntő olyan értékekben is közös nevezőt képviselnek, mint a kiválóság, a munka-etika kultúra vagy éppen a csapatmunka. A világszinten elismert presztízsmárka, a Lexus régóta mércét jelent az autóiparban. Tisztelik úttörő szelleméért, tökéletességre való törekvésért, termékeinek kiváló minőségéért, élvonalbeli öntöltő hibrid technológiájáért, és merész, határokat feszegető L-finesse formanyelvéért. Ezek mind olyan lényeges tényezők, amelyek a Lexust világszinten is különleges és izgalmas márkaként pozícionálják. A rendezvény ideje alatt a Lexus egy 100 autóból álló flottát bocsát a tornán résztvevő csapattagok, valamint a tisztségviselők és a VIP vendégek rendelkezésére, hisz naponta 500 ember ingázik majd a városközpont és a rendezvény helyszínéül szolgáló Caja Mágica között. A Lexusok olyan mobilitási eszközök, amelyek tökéletesen illeszkednek a madridi városvezetés és a regionális vezetés által fejlesztett mobilitási irányelvekhez, hiszen az összes Lexus modell öntöltő hibrid elektromos technológiájú, és ezekre a járművekre nem vonatkozik környezetvédelmi korlátozás Madrid belvárosában. A Lexus jelenlegi kínálata Európában 10 öntöltő hibrid elektromos autóból áll: ezzel a prémium kategóriában a legnagyobb környezetbarát termékpalettát kínálják. Mindegyik autó viseli a Spanyol Közlekedési Hatóság (DGT) ECO jelzését, ami számos város fizető övezetében olcsóbb parkolásra jogosítja a tulajdonost, sőt ezek az autók szmogriadó esetén is tovább közlekedhetnek.

**MADRIDI DAVIS KUPA DÖNTŐ – INNOVATÍV FORMÁTUM**

A szezonzáró Madridi Davis Kupa Döntő november 18-24. között zajlik. A csoportdöntőkben 18 nemzeti csapat küzd majd meg, és ezeket hat, három csapatból álló csoportra osztják. A hat csoport győztese és a két legjobb második csapat (ezt a megnyert szettek és játszmák alapján döntik el) küzdhet tovább a negyeddöntőkben. A Madridi Davis Kupa Döntő fordulói két egyéni és egy páros meccsből állnak, ezeket pedig ugyanaznap játsszák le.

**MADRID – A DAVIS KUPA DÖNTŐ SZÉKHELYE**

A Madridi Davis Kupa Döntő megrendezése a madridi regionális kormányzat és a madridi városvezetés együttműködésének köszönhetően valósulhatott meg. A torna megrendezésének szempontjából kulcsfontosságú volt az infrastruktúra színvonala, a kommunikációs lehetőségek, a szállodai szobák száma és a kulturális aktivitások. A 2019-es Madridi Davis Kupa Döntő helyszíne a Lineal del Manzanares parkban található La Caja Mágica lesz, 2020-ban a madridi WiZink Center ad otthont a rendezvénynek. A Madridi Davis Kupa Döntő nemcsak 18 ország nemzeti csapatát és a világ legjobb teniszjátékosait hozza össze, de a világon először ugyanabba a városban gyűjti egybe 18 ország teniszrajongóit is, így téve Madridot a teniszvilág fővárosává.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)